CELEX: 62004CJ0518
Language: hu
Date: 2006-03-16 00:00:00
Title: A Bíróság (ötödik tanács) 2006. március 16-i ítélete. # Az Európai Közösségek Bizottsága kontra Görög Köztársaság. # Tagállami kötelezettségszegés - 92/43/EGK irányelv - A természetes élőhelyek, valamint a vadon élő állatok és növények védelme - A fajok védelme. # C-518/04. sz. ügy

A Bíróság (ötödik tanács) 2006. március 16‑i ítélete – Bizottság kontra Görögország
      (C‑518/04. sz. ügy)
      „Tagállami kötelezettségszegés – 92/43/EGK irányelv – A természetes élőhelyek, valamint a vadon élő állatok és növények védelme − A fajok védelme”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 12. pont)
      2.                     Környezet – A természetes élőhelyek, valamint a vadon élő állatok és növények védelme – 92/43 irányelv (92/43 tanácsi irányelv,
            12. cikk, 1. §, b) és d) pont, valamint IV. melléklet, a) pont) (vö. 14–22. pont)
      Tárgy:
      
         Tagállami kötelezettségszegés – A természetes élőhelyek, valamint a vadon élő állatok és növények védelméről szóló, 1992.
                  május 21‑i 92/43/EK tanácsi irányelv 12. cikke b) pontjának megsértése – A Mélosz szigetén élő 
               
               Vipera schweizeri 
               viperafajta védelme – E faj bármiféle, különösen a párzás, a fiatal utódok anyjukra utaltsága és az áttelelés idején történő
                  szándékos zavarásának, továbbá a párzási, költő‑ vagy pihenőhelyek károsításának vagy elpusztításának elkerüléséhez szükséges
                  intézkedések megtételének elmulasztása.
               
            Rendelkező rész:
      1)         A Görög Köztársaság − mivel az előírt határidőn belül nem fogadta el a Mélosz szigetén élő Vipera schweizeri viperafajta szigorú védelmét biztosító, e faj bármiféle, különösen a párzás, a fiatal utódok anyjukra utaltsága és az áttelelés
         idején való szándékos zavarását, továbbá az említett faj párzási, költő‑ vagy pihenőhelyei károsítását vagy elpusztítását
         tiltó hatékony rendszer életbe léptetéséhez és alkalmazásához szükséges intézkedéseket − nem teljesítette a természetes élőhelyek,
         valamint a vadon élő állatok és növények védelméről szóló, 92/43/EGK tanácsi irányelv 12. cikke (1) bekezdésének b) és d) pontjából
         eredő kötelezettségeit.
      
      2)         A Bíróság a Görög Köztársaságot kötelezi a költségek viselésére.